बॉलीवुड में खेलों पर आधारित 'लगान', 'चक दे इंडिया','पान सिंग तोमर', 'भाग मिल्खा भाग' और 'मैरीकॉम' जैसी सफल फिल्में बन चुकी हैं। 'बदलापुर बॉयज' भी इसी श्रृंखला में एक कड़ी मानी जा सकती है। 'बदलापुर बॉयज' एक सफल तमिल फिल्म की रिमेक है। दूसरी फिल्मों से अलग 'बदलापुर बॉयज' घरेलू खेल कबड्डी पर केंद्रित है।
 
एक पिता अपनी जान दे देता है और मां पूरे समय आंसू बहाती रहती है। रोचकता कबड्डी खेल के शुरू होने पर पैदा होती है और यह खेल फिल्म में रोमांच भर देता है। फिल्म में कबड्डी पर ही पूरा ध्यान केंद्रित होता तो फिल्म और मनोरंजक बन सकती थी।
	
	इस फिल्म का शो बुक करने के लिए यहां क्लिक करें>
	>
	'बदलापुर बॉयज' में 'लगान' के समान भोलेभाले ग्रामीण, धोखेबाज खलनायक हैं। गांव के लोगों को एक जीत की दरकार है जिस पर इनकी खुशियां और इज्जत दांव पर लगी हुई है। फिल्म में कबड्डी सिर्फ एक खेल न होकर एक छुपा हुआ गंभीर सामाजिक और आर्थिक मुद्दा है।
	
	फिल्म का निर्देशन शैलेश वर्मा ने किया है। फिल्म में कुछ कमियां भी हैं। फिल्म की कहानी प्रभावी है, लेकिन निर्देशन और पटकथा में फिल्म कमजोर साबित होती है। फिल्म में ड्रामेबाजी है। फिल्म में बिना मतलब के गाने भी विषय से भटकाते हैं। 
	अन्नू कपूर ने इसमें कबड्डी कोच की भूमिका निभाई है। उन्होंने अपनी भूमिका के साथ न्याय किया है। निशान सरन्या मोहन, शंशाक उदापुरकर, पूजा गुप्ता, अनुपम मानव, किशोरी शहाने, मजहर खान, अंकित शर्मा, विनित और अमन वर्मा जैसे नए चेहरे फिल्म में हैं, जिन्होंने अपने अभिनय से फिल्म में प्रभावित किया है। बैनर : कर्म मूवीज 

निर्माता : सतीश पिल्लंगवाड 
निर्देशक : शैलेश वर्मा 
लेखक: शैलेश वर्मा 
संगीत : समीर अंजान, समीर टंडन, सचिन गुप्ता, राजू सरदार।
कलाकार : अन्नू कपूर, अनुपम मानव, सारान्या मोहन, पूजा गुप्ता।  
टाइम : 2 घंटे, 3 मिनट 
